Xec Escolar per a l'Alumnat de Segon Cicle D'Educació Infantil. Curs 2023-2024
dj., 28/09/2023 - 09:00

L'Ajuntament d'Alcàsser, des de la Regidoria d'Educació, ha obert el termini de presentació de sol·licituds per a optar al xec escolar per al curs 2023-2024. En aquesta ocasió, l'ajuda de 30 euros en concepte de material escolar està dirigida a l'alumnat de segon cicle d'Educació Infantil (3, 4 i 5 anys).

Per a la regidora d'Educació, Asunción Simarro, «dotem d'una ajuda econòmica perquè les famílies puguen alleujar les despeses que suposa la compra de material escolar i garantir així l'accés al mateix en l'inici de curs». Així, el pressupost total destinat al xec escolar és de 9.000 €.

El termini per a presentar les sol·licituds serà des de l'1 fins al 31 d'octubre. Preferentment, s'hauran de presentar de manera telemàtica (http://sede.alcasser.es). No obstant això, en cas de no comptar en els mitjans necessaris, també es podrà presentar de manera presencial en les oficines del Registre de l'Ajuntament d'Alcàsser, Plaça del Castell, 1, en l'horari de 9.00h a 14.00h.

Per a facilitar els tràmits, evitant cues, desplaçaments i dotar a les persones interessades de competències digitals , l'Ajuntament d'Alcàsser realitza diverses activitats en forma de taller:

\- NIVELL MITJÀ: Tallers de Transformació Digital el primer dimarts de cada mes , reservant plaça citaprevia.alcasser.es (3-oct / 7-nov).

\- NIVELL BÀSIC: Competències Digitals: reservant plaça en citaprevia.alcasser.es.

\- NIVELL PRINCIPIANT: Informàtica: reservant plaça en citaprevia.alcasser.es.

La documentació a presentar és: la sol·licitud; una fotocòpia tant del DNI de la mare, pare o tutors legals, com del llibre de família o el certificat de convivència; el justificant de matrícula si l'alumne/a està matriculat en un altre municipi; i, finalment, factures de material escolar per import igual o superior a la subvenció o justificant del pagament del material en el centre escolar.

L'alcalde Alberto Primo ha assenyalat que «tenim la ferma intenció de treballar per a les persones, fent costat a les famílies en moments com l'inici de curs, en els quals fan grans esforços econòmics».